स्टुअर्ट ब्रॉड : युवराज सिंगच्या सहा षटकारांनी खचून न जाणारा विक्रमाधीश गोलंदाज\nश्रीलंकेचा मुथय्या मुरलीधरन, ऑस्ट्रेलियाचा शेन वॉर्न, भारताचा अनिल कुंबळे, इंग्लंडचा जेम्स अँडरसन, ऑस्ट्रेलियाचा ग्लेन मॅकग्रा, वेस्ट इंडिजचा कोर्टनी वॉल्श यांनी 500 पेक्षा जास्त विकेट्स घेण्याची किमया केली आहे.

फास्ट बॉलरना दुखापतींचं ग्रहण असतं. याव्यतिरिक्त आंतरराष्ट्रीय क्रिकेटचं व्यग्र वेळापत्रक, तीन फॉरमॅटसह जगभरात सुरू असलेल्या ट्वेन्टी-२० लीगमध्ये खेळणं यामुळे फास्ट बॉलर्सची कारकीर्द आक्रसत चालली आहे.

हॉलीवूड नायकाला शोभेल असा चेहरा, ब्राऊन रंगाचे भुरभरणारे केस, निसर्गाची वरदान लाभलेली उंची यामुळे स्टुअर्ट ब्रॉड हा इंग्लंडच्या भात्यातलं अस्त्र झाला नसता तरच नवल.

स्टुअर्ट ब्रॉड

मायदेशात ढगाळ वातावरणात बॉल स्विंग करून भल्याभल्या बॅट्समनला अडचणीत टाकणं ही ब्रॉडची खासियत. बॉलिंगच्या बरोबरीने उपयुक्त बॉलिंग आणि उत्तम फिल्डिंग करत असल्याने ब्रॉड संघात असणं हे इंग्लंडसाठी सर्वसमावेशक पॅकेजप्रमाणे आहे.

पाचशे विकेट्सच्या दुर्मीळ विक्रमासह ब्रॉडने महान गोलंदाजांच्या मांदियाळीत स्थान पटकावलं आहे. कारकीर्दीत वेळोवळी ब्रॉड आणि टीम इंडिया यांचं नातं राहिलं आहे. याच ऋणानुबंधाचा घेतलेला आढावा.   

सहा बॉलमध्ये सहा सिक्सेस खाणारा बॉलर

पहिल्यावहिल्या ट्वेन्टी-२० वर्ल्ड कप स्पर्धेत टीम इंडिया आणि इंग्लंडचा मुकाबला होता. टीम इंडियाने टॉस जिंकून बॅटिंगचा निर्णय घेतलेला.

स्टुअर्ट ब्रॉडने मॅचची दुसरी ओव्हर टाकली. यामध्ये फक्त 4 रन्स दिल्या. दुसऱ्या ओव्हरमध्ये त्याने 12 रन्स दिल्या. तिसऱ्या ओव्हरमध्ये त्याने 8 रन्स दिल्या. तीन ओव्हरनंतर स्टुअर्ट ब्रॉडचे आकडे होते 3-0-24-0. विकेट मिळाली नसली तरी ट्वेन्टी-२० क्रिकेटचा विचार करता हे आकडे वाईट नक्कीच नव्हते.

अठरावी ओव्हर अँड्यू फ्लिनटॉफने टाकली. अंपायरकडून कॅप घेऊन फिल्डिंगला जाता जाता फ्लिनटॉफ आणि युवराज यांच्यात वादावादी झाली. अंपायर्सनी प्रकरण वाढणार नाही याची काळजी घेतली. युवराजला धोनीने शांत केलं.

फ्लिनटॉफ फिल्डिंगसाठी बाऊंड्रीच्या दिशेने रवाना झाला. भांडण फ्लिनटॉफ आणि युवराजमध्ये झालं. मात्र युवराजच्या रागाचा फटका स्टुअर्ट ब्रॉडला बसला.

19व्या ओव्हरच्या पहिल्या बॉलवर युवराजने बॉल मिडविकेटच्या पट्ट्यात पिटाळला. दुसरा बॉल लेगस्टंपवर होता. युवराजने फ्लिक करताना बॉल बॅकवर्ड स्क्वेअर लीगच्या दिशेने फेकून दिला. तिसऱ्या बॉलवर युवराजने बॉल एक्स्ट्रा कव्हरच्या डोक्यावरून...\n\ntl;dr:
इंग्लंडच्या स्टुअर्ट ब्रॉडने वेस्ट इंडिजच्या क्रेग ब्रेथवेटला आऊट करत 500व्या विकेटची नोंद केली. टेस्ट क्रिकेटमध्ये 500 किंवा त्यापेक्षा जास्त विकेट्स पटकावणारा ब्रॉड इंग्लंडचा दुसरा तर एकूण सातवा बॉलर ठरला आहे.